
Mellékletek: árajánlat (előterjesztéshez csatolva)
E L Ő T E R J E S Z T É S

Sülysáp Város Önkormányzata Képviselő-testületének

2014. december 18-án tartandó munkaterv szerinti ülésére

10. napirendhez

Tárgy: Jogi tanácsadói szerződés megkötése 2015. évre
Tisztelt Képviselő-testület!

Önkormányzatunk az ügyvédi, jogi tanácsadói feladatok ellátására külső szolgáltatást vesz  igénybe. 2010-ig ezt a feladatot a Kardon Ügyvédi Iroda látta el bruttó 125.000 Ft/hó díjazásért, melyben kizárólag tanácsadás szerepelt, tehát mind a szerződések elkészítése és ellenjegyzése, mind pedig a peres ügyek vitele többletköltséget jelentett az Önkormányzat számára. (Példának okáért adásvételi szerződések elkészítéséért és ellenjegyzéséért a 2010-es évben – a fenti szerződéses díjon túl – további 290.000 Ft-ot fizetett ki az Önkormányzat.)

2011-től dr. Acsai Anetta Rita ügyvéddel (székhelye: 2243 Kóka, Margithegy 18.) állunk szerződésben, melynek díja 2011-ben és 2012-ben 100.000 Ft/hó, 2013-ban 70.000 Ft/hó, 2014-ben pedig 80.000 Ft/hó volt.

A szerződés keretében az ügyvédnő többek között elkészítette és ellenjegyezte az Önkormányzat által megkötött adásvételi szerződéseket, ellátta az Önkormányzat peres képviseletét (jelenleg is van folyamatban perünk), rendezte a TÁVÜSZ Kft. cégbejegyzési ügyeit, intézte a fizetési meghagyásokat és polgári jogi kérdésekben tanácsadást végzett a számunkra. 
Általában véve elmondható, hogy az ügyvédnővel nagyon jó munkakapcsolatunk alakult ki, mindenkor könnyen, gyorsan elérhető volt számunkra, és segítőkészen, szakszerűen állt a feladatokhoz, sok mindenben segítette a munkánkat, így szeretnék a szerződést fenntartani továbbra is. 

A szerződésünk 2014. december 31-ével lejárt, azonban az ügyvédnő továbbra is vállalná a feladatot az ajánlata szerint 90.000 Ft/hó díjazás ellenében. 
Javasolom az ajánlat elfogadását, és a jogi tanácsadói szerződés megkötését.
…/2014. (XII. 18.) ÖKT határozati javaslat
Sülysáp Város Önkormányzatának Képviselő-testülete

1./ 2015. évre jogi tanácsadói szerződést dr. Acsai Anetta Rita ügyvéddel (székhelye: 2243 Kóka, Margithegy 18.), 90.000 Ft/hó díjazás ellenében,
2./ felkéri és felhatalmazza a polgármestert a megbízási szerződés megkötésére,
3./ felkéri a jegyzőt, hogy a szerződés éves díjának az önkormányzat 2015. évi költségvetésébe való betervezéséről gondoskodjon.

Határidő: 1./ azonnal; 2./ 2014. 12. 31. 3./ 2015. 02. 15.

Felelős: polgármester, jegyző
Sülysáp, 2014. december 10.


Horinka László s.k.

